تسلیم فاضلی

تسلیم فاضلی  (پیدائش: 1947ء - وفات: 17 اگست، 1982ء) پاکستان کے ممتاز فلمی نغمہ نگار تھے۔ انہوں نے پاکستانی فلم آئینہ، شبانہ اور بندش پر بہترین نغمہ نگار کا نگار ایوارڈ حاصل کیا۔

حالات زندگی 
تسلیم فاضلی 1947ء کو دہلی، برطانوی ہندوستان میں پیدا ہوئے۔ ان کا اصل نام اظہار انور تھا۔ تسلیم فاضلی کا تعلق ایک ادبی گھرانے سے تھا۔ ان کے والد دعا ڈبائیوی اردو کے مشہور شاعر تھے۔

فلمی نغمہ نگاری
انہوں نے نہایت کم عمری میں فلم عاشق کے نغمات لکھ کر اپنی فلمی زندگی کا آغاز کیا۔ اس کے بعد انہوں نے لاتعداد فلموں کے لیے نغمات لکھے جن میں فلم ایک رات، ہل اسٹیشن، اک نگینہ، اک سپیرا، افشاں، تم ملے پیار ملا، جلے نہ کیوں پروانہ، انصاف اور قانون، من کی جیت، شمع، شبانہ، میرا نام ہے محبت، دامن اور چنگاری، آئینہ، بندش، طلاق اور میرے حضور کے نام سرفہرست ہیں۔ تسلیم فاضلی نے اپنے دور عروج میں معروف اداکارہ نشو سے شادی کی تھی۔ ہندوستان کے مشہور نغمہ نگار ندا فاضلی ان کے حقیقی بھائی ہیں۔

مشہور نغمات 
 یہ دنیا رہے نہ رہے میرے ہمدم (میرا نام ہے محبت) 
 تجھے پیار کرتے کرتے میری عمر بیت جائے (میرا نام ہے محبت) 
 مجھے دل سے نہ بھلانا (آئینہ) 
 خدا کرے محبت میں وہ مقام آئے (افشاں) 
 رفتہ رفتہ وہ میری ہستی کا ساماں ہو گئے (زینت) 
 سونا نہ چاندی نہ کوئی محل جانِ من تجھ کو میں دے سکون گا (بندش)

اعزازت 
تسلیم فاضلی کو فلم شبانہ (1976ء)، آئینہ (1977ء) اور بندش (1980ء) کے نغمات پر انہیں نگار ایوارڈز بھی عطا کیے گئے۔

وفات 
تسلیم فاضلی 17 جون 1982ء کو کراچی پاکستان میں 35 سال کی عمر میں دل کا دورہ پڑنے سے وفات پا گئے۔

حوالہ جات 

1947ء کی پیدائشیں
1982ء کی وفیات
بیسویں صدی کے پاکستانی شعرا
پاکستانی اردو شعرا
پاکستانی مسلم شخصیات
کراچی کے مصنفین
وفیات بسبب دورہ قلب
دہلی میں پیدا ہونے والی شخصیات